da da nb da da da da da da da da de da nl fr en da da nb nb da da da da de da nb da da sv de nb da da fr sv da nb da sv de nb da fr sv de nb da sv de nb da da sv de nb da da sv de nb pl da da en fr sv de nb da sv de nb pl en sv da da sv da it en de da de da en da fr pl hu de en da da da de de fr en da da fr it fr de da da da da da ar da
8. maj 2009 bagværk kage bananeringefærkanelnellike
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Min ældste datter kommer troligt hjem med de mest mærkelige biblioteksbøger hver uge – jeg tror vitterlig at hun får lånt nogen af dem ingen af de andre børn gider låne. Ofte er det en kamp at læse dem op, men heldigvis er hun da blevet noget bedre til at læse, så hun selv kan slås med dem. I denne uge kom hun nu hjem med den sjoveste kogebog (ja, jeg har skadet hende for livet allerede…), en rigtig halloween kogebog, med de sjoveste navne på allerede kendt mad – fx hedder pølsehorn “indbagte fingre” etc. Straks måtte vi prøve kræfter med en banankage (det passede fint med de sidste (nu) ret kedelige bananer fra Frugtkassen), som havde det fantastiske navn “Heksetryllekage” – hvilket barn kan modstå sådan et navn?
Billedet af kagen i bogen stemmer på ingen måde overens med vores kage, for på billedet ser det ud til at være en ret bastant banankage, men vores blev meget luftig og lækker, og den eneste forskel i opskriften er at jeg brugte 3 æg, da jeg kun havde nogle meget små æg, og så afstod jeg fra at bruge cocktailbær (!!!), og brugte hakket mynte i stedet for citronmelisse. Men til trods for afvigelsen, er jeg meget tilfreds med resultatet, alle krydderierne tager lidt af sødmen fra bananerne, det er ret lækkert.
2 æg (3, hvis de er meget små)
1 spsk hakket mynte
Rør smør og sukker hvidt. Tilsæt æg et ad gangen, og kom de mosede bananer i. Bland mel med resten af de tørre ingredienser, samt solsikkekerner og mynte. Rør det krydrede mel i smørmassen og kom det hele i en smurt springform.
Bag kagen nederst i ovnen 45 minutter ved 180 grader.
Drys med lidt flormelis, blandet med kanel og kakao.
Apropos skadet fra barnsben: Da min yngste glædestrålende kom hjem og fortalte at hun havde lært K, skulle vi jo finde på ord, der startede med K – hvorefter den ældste straks begynder at lire af: Kakao, kokos, kardemomme, kanel, karry, kikærter osv… På stående fod kunne hun mindst 10 krydderier og madvarer der startede med K – hmmmm, gad vide om hun har lagt mærke til at jeg er meget interesseret i mad????
8. maj 2009 kl. 14:16
Din datter har en rigtig god smag – den bog ser jo virkelig indbydende ud! Man kan jo lige så godt få noget sjov ud af madlavningen 🙂
Og kagen ser nu også ret god ud.
8. maj 2009 kl. 14:27
Totalt skråsikker tager jeg det med den gode smag som en kompliment til mig 🙂
Og super kage, som jeg bestemt regner med også er god i morgen (det plejer kager med frugt og grønt i jo at være)
8. maj 2009 kl. 14:51
Helt sikkert! Jeg kan jo se på din anden anekdote om ‘K’, at hun er godt opdraget 😉
8. maj 2009 kl. 15:15
8. maj 2009 kl. 19:17
Ah, det er der, heksen kommer ind i billedet: “Drys med flormelig” – oh gru. Hvordan ser en florm mon ud?
8. maj 2009 kl. 20:15
Så så klogeåge – vi har vel alle vores del af tyrkfejl…
Jeg retter til, hvorefter ingen fatter din kommentar – ha!
9. maj 2009 kl. 22:24
Sikke en sej kogebog (og datter) 🙂
Du har godt nok været flittig her i weekenden. Dine fiskefrikadeller ser vildt gode ud og nu har jeg jo endelig en maskine at lave farsen i 🙂
10. maj 2009 kl. 7:30
Det var det der med ikke at komme noget i munden uden at det kom på bloggen 🙂
Og dog – i går fik vi dunser og stuvet spidskål, og det gider jeg altså ikke blogge…
22. oktober 2011 kl. 17:47
Hej, det lyder som en ret sjov bog, kan du mon huske forfatteren?
23. oktober 2011 kl. 12:30
Det var nemt at google – Anemette Olesen 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl roge wogw wlgewr lwgnkw wjgj ljaejnga lkwg
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.